
REPUBLIKA SLOVENIJA
MINISTRSTVO ZA NARAVNE VIRE IN PROSTOR
Dunajska cesta 48, 1000 Ljubljana	
	T: 01 478 70 00
	F: 01 478 70 25 
	E: gp.mnvp@gov.si
	www.mnvp.gov.si


	Številka:  35008-7/2006-MOP

Ljubljana, 29. avgusta 2023
	

	GENERALNI  SEKRETARIAT  VLADE
REPUBLIKE  SLOVENIJE
gp.gs@gov.si

	Zadeva: 
	Sklep o pripravi državnega prostorskega načrta za državno cesto Krško−Brežice − predlog za obravnavo

	  1.
	Predlog sklepov vlade:

	Na podlagi prvega odstavka 93. člena Zakona o urejanju prostora (Uradni list RS, št. 199/21, 18/23 – ZDU-1O in 78/23 – ZUNPEOVE) je Vlada Republike Slovenije na …. redni seji dne ………. pod točko …….. sprejela naslednji 

SKLEP:


Vlada Republike Slovenije je sprejela Sklep o pripravi državnega prostorskega načrta za državno cesto Krško—Brežice, ki se objavi na spletnih straneh prostorskega informacijskega sistema.

                                                                                                    Barbara Kolenko Helbl
                                                     	                                     generalna sekretarka

Priloga: 
· Sklep o pripravi državnega prostorskega načrta za državno cesto Krško–Brežice

Prejmejo: 
· Ministrstvo za infrastrukturo (gp.mzi@gov.si);
· Ministrstvo za kmetijstvo, gozdarstvo in prehrano (gp.mkgp@gov.si);
· Ministrstvo za naravne vire in prostor (gp.mnvp@gov.si);
· Ministrstvo za okolje, podnebje in energijo (gp.mope@gov.si);
· Ministrstvo za kulturo (gp.mk@gov.si);
· Ministrstvo za zdravje (gp.mz@gov.si);
· Ministrstvo za digitalno preobrazbo (gp.mdp@gov.si);
· Mestna občina Krško (obcina.krsko@krsko.si);
· Občina Brežice (obcina.brezice@brezice.si).

V vednost: 
· Ministrstvo za finance (gp.mf@gov.si);
· Služba Vlade Republike Slovenije za zakonodajo (gp.svz@gov.si);
· Urad Vlade Republike Slovenije za komuniciranje (gp.ukom@gov.si).

	2.
	Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov:

	

	3.a
	Osebe, odgovorne za strokovno pripravo in usklajenost gradiva:

	· Uroš BREŽAN, minister,
· Lenka KAVČIČ, državna sekretarka,
· Georgi BANGIEV, generalni direktor Direktorata za prostor in  graditev,
· Ana Vidmar, vodja Sektorja za državno prostorsko načrtovanje,
· mag. Renata Gorjup, višja svetovalka.

	3.b
	Zunanji strokovnjaki, ki so sodelovali pri pripravi dela ali celotnega gradiva:

	

	4.
	Predstavniki vlade, ki bodo sodelovali pri delu Državnega zbora RS:

	

	5.
	Kratek povzetek gradiva:

	Zakon o urejanju prostora (Uradni list RS, Uradni list RS, št. 199/21, 18/23 – ZDU-1O in 78/23 – ZUNPEOVE; v nadaljnjem besedilu: ZUreP-3) v 93. členu določa pripravo in sprejetje sklepa o pripravi državnega prostorskega načrta, ki ga sprejme Vlada Republike Slovenije (v nadaljnjem besedilu: vlada). 

	6.
	Presoja posledic:

	a)
	na javnofinančna sredstva v višini, večji od 40 000 EUR v tekočem in naslednjih treh letih 
	DA

	b)
	na usklajenost slovenskega pravnega reda s pravnim redom Evropske unije 
	NE

	c)
	administrativne posledice
	NE

	č)
	na gospodarstvo, posebej na mala in srednja podjetja ter konkurenčnost podjetij 
	DA

	d)
	na okolje, kar vključuje tudi prostorske in varstvene vidike
	NE

	e)
	na socialno področje
	NE

	f)
	na dokumente razvojnega načrtovanja:
1. na nacionalne dokumente razvojnega načrtovanja,
2. na razvojne politike na ravni programov po strukturi razvojne klasifikacije programskega proračuna,
3. na razvojne dokumente Evropske unije in mednarodnih organizacij.
	NE

	7.a Predstavitev ocene finančnih posledic nad 40.000 EUR:


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	DRSI
	2415-00-0125 NOVO Krško-Brežice
	995810 Državno cestno omrežje-namenski vir 
	175.642,53
	20.000

	
	
	
	
	

	SKUPAJ     
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
/
II. Finančne posledice za državni proračun

II.a Pravice porabe za izvedbo predlaganih rešitev so zagotovljene:

II.b Manjkajoče pravice porabe bodo zagotovljene s prerazporeditvijo:  /

II.c Načrtovana nadomestitev zmanjšanih prihodkov in povečanih odhodkov proračuna:  /

	8.
	Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS:                 NE
· Združenju občin Slovenije ZOS:                 NE
· Združenju mestnih občin Slovenije ZMOS: NE


	9.
	Predstavitev sodelovanja javnosti:

	Gradivo je bilo predhodno objavljeno na spletni strani predlagatelja
	NE

	Razlogi za neobjavo: 
Predlog sklepa predhodno ni bil javno objavljen in tako nanj tudi niso bile podane oz. prejete pripombe ali predlogi javnosti.
V skladu z določbami ZUreP-3 bo v pripravo DPN vključena vsa zainteresirana javnost in drugi sodelujoči.

	10.
	Pri pripravi gradiva so bile upoštevane zahteve iz Resolucije o normativni dejavnosti:
	DA

	

	11.
	Gradivo je uvrščeno v delovni program vlade:
	NE

	


 	    Uroš BREŽAN

	     M I N I S T E R






Priloge:
1. JEDRO GRADIVA 1: Predlog Sklepa o pripravi državnega prostorskega načrta za državno cesto Krško−Brežice;
2. JEDRO GRADIVA 2: Obrazložitev;
3. 

JEDRO GRADIVA 1:


Na podlagi prvega odstavka 93. člena Zakona o urejanju prostora (Uradni list RS, št. 199/21, 18/23 – ZDU-1O in 78/23 – ZUNPEOVE) je Vlada Republike Slovenije na …. redni seji dne ………. pod točko …….. sprejela naslednji


S K L E P

o pripravi državnega prostorskega načrta
za državno cesto Krško—Brežice



I. Vrsta postopka državnega prostorskega načrtovanja

Državni prostorski načrt za državno cesto Krško—Brežice (v nadaljnjem besedilu: DPN) se pripravlja v skladu z Zakonom o urejanju prostora (Uradni list RS, 199/21, 18/23 – ZDU-1O in 78/23 – ZUNPEOVE; v nadaljnjem besedilu: ZUreP-3). 


II. Cilji načrtovanih prostorskih ureditev

Cilj načrtovanih ureditev je izboljšanje in razbremenitev prometa in bivalnih razmer v naseljih ob sedanji regionalni cesti med mestnima središčema Krškim in Brežicami ter ureditev obstoječega mostu čez Savo v Krškem. Hkrati se izboljšajo prometne povezave med mestoma, ki sta občinski središči in središči nacionalnega pomena kot del somestja Brežice–Krško–Sevnica. Cilj načrtovanih ureditev je tudi ureditev cestnih povezav brez nivojskih prehodov železniške proge. 


III. Opis načrtovane prostorske ureditve z osnovnimi značilnostmi ter okvirno območje in občine, na območju katerih bo načrtovana prostorska ureditev

Državna cesta Krško—Brežice je načrtovana v okvirni dolžini 9.2 km, vključno z vsemi objekti in ureditvami, potrebnimi za njeno nemoteno delovanje. Območje načrtovanja sega na območje občin Krško in Brežice. 

Trasa se na zahodu začne z navezavo na obstoječo rekonstruirano občinsko cesto med podjetjem Vipap in Nuklearno elektrarno Krško, ki je urejena na visokovodnem nasipu, in sledi obstoječi rekonstruirani cesti do križišča za Nuklearno elektrarno Krško, se nato odkloni in poteka vzdolž daljnovodov nekoliko južneje, prek kmetijskih površin. V krožnem križišču Vrbina se od državne ceste odcepi navezovalna cesta Stara vas, ki po nadvozu prečka železniško progo in se severno naveže na regionalno cesto Krško-Spodnja Pohanca v Spodnji Libni. Državna cesta se pri Pesju približa železniški progi št. 10 d. m. – Dobova – Ljubljana in se vzdolž nje nadaljuje proti občinski meji z občino Brežice. Za naseljem Zgornji Obrež cesta na nadvozu prečka železniško progo ter se po njeni severni strani nadaljuje proti vzhodu prek  gozdnih površin, prečka Volčji potok in naselje Gornji Lenart. Navezava naselja Gornji Lenart na obvoznico poteka preko novo načrtovanega krožišča K12. V nadaljevanju trasa prečka kmetijske površine in odvodni jarek (premostitveni objekt 3). V km 7+236 je načrtovana priključitev Industrijsko poslovne cone Brezina (IPC Brezina), nato pa poteka trasa proti jugovzhodu po ravninskem in redko naseljenem območju ter v največji meri sledi cestnemu koridorju iz OPN Brežice. Trasa nato prečka naselje Brezina, ki se na obvoznico naveže preko novo načrtovanega krožišča K34. Od naselja Brezina poteka trasa proti jugu, po ravninskem kmetijskem območju, sledi koridorju ceste iz OPN vse do krožišča K45, kjer se na koncu odseka naveže na Vzhodno obvoznico Brežic, ki je umeščena v prostor na podlagi DPN za območje HE Mokrice. 

V občini Brežice sta pri IPC Brezina in pri Tirgetu predvidena še dva dodatna prehoda preko glavne železniške proge, z vsemi potrebnimi spremljajočimi povezavami in ureditvami.


IV. Izdelana strokovna gradiva in celovita presoja vplivov na okolje 

Za DPN so že bila izdelana naslednja strokovna gradiva in izvedene aktivnosti:
· Študija variant s predlogom najustreznejše variantne rešitve za državno cesto od Krškega do Brežic (Acer Novo mesto d.o.o., september 2008), ki je primerjala štiri variante in bila predstavljena občinama Krško in Brežice,
· Okoljsko poročilo za DPN za gradnjo cestne povezave od Krškega do Brežic, od G1-5/366 Krško – Drnovo do R1-220/1334 Krško – Brežice (Aquarius d.o.o. Ljubljana, maj 2008) in Dopolnitev okoljskega poročila za DPN za gradnjo cestne povezave Krško-Brežice (Aquarius d.o.o. Ljubljana, maj 2013),
· Osnutek državnega prostorskega načrta za cestno povezavo od Krškega do Brežic (Acer Novo mesto d.o.o., maj 2013), ki je bil skupaj z okoljskim poročilom javno razgrnjen v juniju in juliju 2013,
· stališča do pripomb in predlogov z javne razgrnitve osnutka DPN, ki so bila sprejeta v decembru 2014,
· Okoljsko poročilo za cestno povezavo od Krškega do Brežic (Aquarius d.o.o. Ljubljana, februar 2023),
· Dodatek za presojo sprejemljivosti vplivov na varovana območja za cestno povezavo od Krškega do Brežic (Aquarius d.o.o. Ljubljana, februar 2023).

Za DPN se v skladu z določbami 84. člena ZUreP-3 izvede celovita presoja vplivov na okolje, ki skupaj s presojo sprejemljivosti na varovana območja teče do konca postopka DPN. 


V. Udeleženci postopka državnega prostorskega načrtovanja

1. Pobudnik je Ministrstvo za infrastrukturo, Direktorat za ceste in cestni promet (v nadaljnjem besedilu: pobudnik).

2. Pripravljavec v postopku priprave DPN sta Ministrstvo za naravne vire in prostor, Direktorat za prostor in graditev, in za ta namen imenovana projektna skupina (sklep ministra, pristojnega za prostor, št. 35008-7/2006-MOP-493 z dne 15. 5. 2023; v nadaljnjem besedilu: pripravljavec).

3. Naročnik in investitor je Ministrstvo za infrastrukturo, Direkcija RS za infrastrukturo (v nadaljnjem besedilu: investitor).
 
4. Državni nosilci urejanja prostora  sodelujejo pri pripravi državnega prostorskega načrta v okviru Projektne skupine. Člani projektne skupine so predstavniki naslednjih ministrstev, ki so državni nosilci urejanja prostora v postopku priprave tega državnega prostorskega načrta:  
· Ministrstva za naravne vire in prostor,
· Ministrstva za okolje, podnebje in energijo,
· Ministrstva za infrastrukturo,
· Ministrstva za kulturo,
· Ministrstva za kmetijstvo, gozdarstvo in prehrano,
· Ministrstva za zdravje in
· Ministrstva za digitalno preobrazbo.

5. 	Lokalni nosilci urejanja prostora, ki sodelujejo pri pripravi državnega prostorskega načrta, sta:
· Mestna občina Krško in 
· Občina Brežice.


VI. Podatki in strokovne podlage za državno prostorsko načrtovanje

1. Faza priprave državnega prostorskega načrta:
· strokovne podlage, vključno z okoljskim poročilom, ki vključuje presojo sprejemljivosti na varovana območja,
· druge strokovne podlage, potrebne za izdelavo DPN,
· predhodne arheološke raziskave na območju, kjer še niso bile izvedene (po metodah od 5 do 6);
· predlog državnega prostorskega načrta;
· opredelitev potrebnih sprememb in dopolnitev državnih prostorskih načrtov, na območju katerih se načrtujejo prostorske ureditve z DPN za državno cesto Krško—Brežice, za: 
a) odlagališče nizko in srednje radioaktivnih odpadkov na lokaciji Vrbina v občini Krško,
b) območje hidroelektrarne Brežice,
c) območje hidroelektrarne Mokrice in  
č) daljnovod 2 × 400 kV Beričevo–Krško.


VII. Obveznosti udeležencev glede zagotavljanja podatkov, strokovnih podlag in izvedbe postopka za pripravo in sprejem državnega prostorskega načrta ter s tem povezani roki in financiranje 

1. Pobudnik:
· sodeluje pri objavah javnih naznanil v posameznih fazah priprave DPN,
· udeležuje se vseh sestankov v zvezi s pripravo DPN ter javnih predstavitev in drugih dogodkov,
· sodeluje pri pripravi strokovnih podlag in vseh drugih gradiv, potrebnih za izdelavo DPN,
· zagotavlja obravnavo in potrditev investicijske dokumentacije,
· sodeluje pri pripravi gradiv za Vlado Republike Slovenije.

2. Pripravljavec oziroma projektna skupina poleg nalog, določenih v ZUreP-3: 
· sodeluje pri pripravi gradiv, potrebnih za izdelavo DPN,
· zagotavlja preglede gradiv in drugih morebitnih potrebnih dokumentov za izdelavo DPN,
· skrbi za javne objave ključnih faz DPN,
· pripravlja gradiva za obravnavo in sprejetje na Vladi Republike Slovenije.

3. Investitor: 
· zagotavlja in sodeluje pri pripravi vseh gradiv in dokumentacije, potrebne v postopku priprave DPN,
· udeležuje se vseh sestankov v zvezi s pripravo DPN ter javnih obravnav in drugih dogodkov,
· naroči in zagotavlja finančna sredstva za vse v postopku DPN potrebne strokovne podlage, 
· sodeluje pri pripravi dokumentacije ter gradiv za obravnavo in sprejetje na Vladi 
Republike Slovenije.

4. Roki in financiranje:
	Posamezne aktivnosti bodo končane do konca leta 2024. Investitor zagotovi sredstva za pripravo vseh potrebnih strokovnih podlag in dokumentacije v postopku priprave DPN.


VIII. Aktivnosti v zvezi s sodelovanjem javnosti

Izvedejo se vse aktivnosti, ki jih za pripravo DPN določa ZUreP-3. Predlog DPN se javno objavi v prostorskem informacijskem sistemu najmanj 30 dni, v postopku se lahko po potrebi in v dogovoru uporabijo tudi drugi načini vključevanja in sodelovanja javnosti.


Št.
Ljubljana, dne…

JEDRO GRADIVA 2:


O B R A Z L O Ž I T E V

K SKLEPU O PRIPRAVI DRŽAVNEGA PROSTORSKEGA NAČRTA ZA 
DRŽAVNO CESTO KRŠKO—BREŽICE



I.	UVOD

1.	Pravna podlaga za sprejem sklepa o pripravi državnega prostorskega načrta

V skladu z drugim odstavkom 92. členom Zakona o urejanju prostora (Uradni list RS, št. 199/21 in 18/23 – ZDU-10; v nadaljnjem besedilu: ZUreP-3) projektna skupina pripravi predlog sklepa o pripravi. Slednji v skladu z drugim odstavkom 93. člena ZUreP-3 vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, seznam sodelujočih pri pripravi državnega prostorskega načrta, obveznost izvedbe postopkov celovite presoje in presoje sprejemljivosti na varovana območja, seznam podatkov in strokovnih podlag in druge podatke, pomembne za izvedbo postopka državnega prostorskega načrtovanja.

Sklep o pripravi DPN sprejme vlada.


[bookmark: _Toc421003201][bookmark: _Toc421009267]II.	VSEBINSKA OBRAZLOŽITEV PREDVIDENIH REŠITEV

Državni prostorski načrt za državno cesto Krško—Brežice se pripravlja z namenom, da se izboljšajo promet in bivalne razmere v naseljih ob sedanji regionalni  cesti med Krškim in Brežicami, razbremenita mestni središči Brežic in Krškega ter obstoječi most čez Savo v Krškem in izboljša prometna povezava med mestoma Krško in Brežice. 

Z državnim prostorskim načrtom se načrtujejo: 
· 	državna cesta Krško—Brežice z vsemi objekti in ureditvami, potrebnimi za njeno nemoteno delovanje,
· navezovalna cesta Stara vas,
· 	odstranitve objektov, ureditve obcestnega prostora, vključno z rekultivacijo zemljišč, ureditve in prestavitve obstoječih vodotokov,
· prestavitve, prilagoditve in ureditve objektov gospodarske javne infrastrukture, 
· 	objekti in ureditve za varovanje okolja,
· 	drugi ukrepi in ureditve, povezane z načrtovanimi ureditvami.

Za DPN so že bila izdelana naslednja strokovna gradiva:
· Študija variant s predlogom najustreznejše variantne rešitve za državno cesto od Krškega do Brežic (Acer Novo mesto d.o.o., september 2008), ki je primerjala štiri variante in bila predstavljena obema občinama,
· Okoljsko poročilo za DPN za gradnjo cestne povezave od Krškega do Brežic, od G1-5/366 Krško – Drnovo do R1-220/1334 Krško – Brežice (Aquarius d.o.o. Ljubljana, maj 2008) in Dopolnitev okoljskega poročila za DPN za gradnjo cestne povezave Krško-Brežice (Aquarius d.o.o. Ljubljana, maj 2013),
· Osnutek državnega prostorskega načrta za cestno povezavo od Krškega do Brežic (Acer Novo mesto d.o.o., maj 2013), ki je bil javno razgrnjen v juniju in juliju 2013;
· stališča do pripomb in predlogov z javne razgrnitve osnutka DPN, ki so bila sprejeta v decembru 2014,
· Okoljsko poročilo za cestno povezavo od Krškega do Brežic (Aquarius d.o.o. Ljubljana, februar 2023),
· Dodatek za presojo sprejemljivosti vplivov na varovana območja za cestno povezavo od Krškega do Brežic (Aquarius d.o.o. Ljubljana, februar 2023).

Za DPN se v skladu z določbami 84. člena ZUreP-3 izvede celovita presoja vplivov na okolje, ki skupaj s presojo sprejemljivosti na varovana območja teče do konca postopka DPN. 


III.  	POJASNILA V ZVEZI S PRIPRAVO INVESTICIJSKE DOKUMENTACIJE

Investicijska dokumentacija se pripravlja v skladu z Uredbo o enotni metodologiji za pripravo in obravnavano investicijske dokumentacije na področju javnih financ (Uradni list RS, št. 60/06, 54/10 in 27/16) in Uredbo o metodologiji priprave in obravnave investicijske dokumentacije na področju državnih cest in javne železniške infrastrukture (Uradni list RS, št. 5/17).

Vsa potrebna gradiva, strokovne podlage in študije v postopku priprave zagotavlja investitor DPN, Direkcija RS za infrastrukturo, in se financirajo državnega proračuna.

Viri sredstev se zagotavljajo v državnem proračunu s postavke 995810 Državno cestno omrežje - namenski vir. 

Naziv in šifra projekta v NRP (proračunu):
2415-00-0125 NOVO Krško-Brežice 

Šifra in naziv proračunske postavke:
995810 Državno cestno omrežje - namenski vir

Datum zaključka projekta:
December 2024 – predviden sprejem uredbe o DPN


IV.	Predstavitev presoje posledic na posamezna področja.

a)	Posledice na javnofinančna sredstva v višini, večji od 40 000 EUR v tekočem in naslednjih treh letih
Predlagano gradivo ima posledice na javnofinančna sredstva, večje od 40.000 EUR. Obrazložitev je podana pod točko 7.a spremnega dopisa gradiva.

b)	Posledice na usklajenost slovenskega pravnega reda s pravnim redom Evropske unije
Predlagano gradivo nima posledic na usklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

c)	Administrativne posledice
Predlagano gradivo nima administrativnih posledic. Sklep o izvedbi državnega prostorskega načrtovanja je podlaga za pripravo drugih strokovnih podlag ter DPN v skladu z veljavno zakonodajo. Predlog sklepa je pripravljen tako, da konkretizira obveznosti, določene s področnimi predpisi.

č)	Posledice na gospodarstvo, posebej na mala in srednja podjetja ter konkurenčnost podjetij
Predlagano gradivo nima posledice na gospodarstvo, saj je investitor DPN že izvedel vsa potrebna javna naročila za vseh potrebnih strokovnih podlag in DPN. Ta gradiva izdelujejo podjetja, registrirana za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

d)	Posledice na okolje, kar vključuje tudi prostorske in varstvene vidike	
Predlagano gradivo nima posledic na okolje, kar vključuje tudi prostorske in varstvene vidike. 
V skladu z veljavno zakonodajo je bila predlagana variantna rešitev že obravnavana s prostorskega, okoljskega / varstvenega, tehnološkega in ekonomskega vidika ter ustrezno utemeljena. Do zaključka postopka priprave DPN (in v nadaljnjih fazah projektiranja) se upošteva vsa okoljska zakonodaja, rešitve in ukrepi pa se vključijo v DPN.

Ministrstvo, pristojno za okolje, je dne 26. 11. 2013 izdalo mnenje št. 35409-310/2006/25, v katerem je ugotovilo, da sta okoljsko poročilo in dodatek za varovana območja za DPN za cestno povezavo od Krškega do Brežic kakovostna in skladna s predpisi; ugotovilo je tudi, da so vplivi navedenega DPN ob izvedbi omilitvenih ukrepov sprejemljivi. Pred sprejemom DPN bo ministrstvo, pristojno za celovito presojo vplivov na okolje, izdalo tudi mnenje o sprejemljivosti vplivov izvedbe predloga DPN na okolje.

e)	Posledice na socialno področje
Predlagano gradivo nima posledic na socialno področje. Sklep o pripravi je podlaga za pripravo dokumentacije v postopku priprave DPN v skladu z ZUreP-3. Predlog sklepa je pripravljen tako, da konkretizira obveznosti, določene s področnimi predpisi.

f)	Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij
Predlagano gradivo nima posledic na dokumenta razvojnega načrtovanja.


